**Гаравец Аляксандр Канстанцінавіч**

Нарадзіўся 12.03.1915 г. ў в. Машканы Сенненскага раёна Віцебскай вобласці ў сялянскай сям'і. У 1930 − 1931 г. жыў у Полацку і вучыўся ў лясным тэхнікуме. У Чырвонай Арміі з 1932 г. Скончыў Ульянаўскую лётную школу ў 1935 г.

3 1942 г. на Паўночна − Каўказскім і Варонежскім франтах − намеснік камандзіра эскадрыллі знішчальнага авіяпалка. 06.07.1943 г. на Курскай дузе гвардыі старшы лейтэнант А.К. Гаравец уступіў у бой з 20 варожымі бамбардзіроўшчыкамі і 9 з іх збіў. Ён − адзіны ў свеце лётчык, які збіў столькі самалётаў ворага ў адным баі, але загінуў сам. Усяго А.К. Гаравец зрабіў 74 баявыя вылеты, удзельнічаў у 11 паветраных баях, збіў 11 самалётаў.

Астанкі героя знойдзены і пахаваны ў 1957 г. ў в. Зорынскія Двары Іўнянскага раёна Белгарадскай вобласці. На магістралі Масква—Сімферопаль і ў Полацку ўстаноўлены помнікі герою. Яго імем названы вуліцы ў Мінску, Віцебску, Багушэўску і іншых месцах, саўгас у Сенненскім раёне, школа ў Машканах. Званне Героя Савецкага Саюза прысвоена 28.09.1943 г.